SET ปิดบวก 0.79 จุด นลท.จับตาประชุม “โอเปกพลัส” คาดพรุ่งนี้ไซด์เวย์ แนวรับ 1,570
SET ปิดบวก 0.79 จุด กรอบแคบตามตลาดภูมิภาคระหว่างรอผลโอเปกพลัส คาดพรุ่งนี้ไซด์เวย์ แนวรับ 1,570 แนวต้าน 1,585-1,600 จุด
5 ก.ค. 2564

นายวีรวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งsideway กรอบแคบๆ ตามทิศทางตลาดหุ้นในภูมิภาคเอเชียที่เคลื่อนไหวทั้งในแดนบวกและลบ ระหว่างที่นักลงทุนยังรอติดตามผลประชุมนโยบายการผลิตน้ำมันของกลุ่มประเทศผู้ส่งออกน้ำมันและชาติพันธมิตร (โอเปกพลัส)
สำหรับหุ้นที่ราคาปรับตัวขึ้นได้ดีในวันนี้ส่วนใหญ่จะเป็นหุ้นที่คาดการณ์ว่าผลการดำเนินงานในไตรมาส 2/64 ออกมาดี เช่น DOHOME, GLOBAL, EPG เป็นต้น ขณะเดียวกันก็มีหุ้นที่ได้รับผลกระทบจากโควิด-19 จำกัด อย่างหุ้นกลุ่มโรงพยาบาลที่ปรับตัวขึ้นดีต่อเนื่องเช่นกัน
แนวโน้มวันพรุ่งนี้ คาดว่าตลาดฯ น่าจะยังแกว่ง sideway อยู่ จากอัพไซด์ที่ถูกกดดันจากสถานการณ์การแพร่ระบาดของโควิด-19 ในประเทศที่มียอดผู้ติดเชื้อรายใหม่อยู่ในระดับสูงถึงกว่า 6 พันราย/วัน
พร้อมให้แนวรับ 1,570 จุด ส่วนแนวต้าน 1,585-1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย 3,476.48 ล้านบาท ปิดที่ 116.50 บาท ลดลง 2.00 บาท
GUNKUL มูลค่าการซื้อขาย 1,562.76 ล้านบาท ปิดที่ 4.84 บาท เพิ่มขึ้น 0.04 บาท
GPSC มูลค่าการซื้อขาย 1,560.29 ล้านบาท ปิดที่ 76.75 บาท เพิ่มขึ้น 2.25 บาท
PTT มูลค่าการซื้อขาย 1,457.15 ล้านบาท ปิดที่ 39.00 บาท เพิ่มขึ้น 0.25 บาท
SCB มูลค่าการซื้อขาย 1,212.97 ล้านบาท ปิดที่ 95.75 บาท ลดลง 1.00 บาท